RO
13.3.2023
Jurnalul Oficial al Uniunii Europene
C 94/21
Concluziile — Anularea Ordonanței Tribunalului (Camera a opta) din 7 octombrie 2022 în cauza OG și alții/Comisia, T-101/22, nepublicată, EU:T:2022:661; — în ipoteza în care Curtea apreciază că litigiul este în stare de judecată, statuând pe fond, admiterea concluziilor prezentate în primă instanță și, prin urmare, anularea articolului 1 din Regulamentul delegat (UE) 2021/2288 al Comisiei din 21 decembrie 2021 de modificare a anexei la Regulamentul (UE) 2021/953 al Parlamentului European și al Consiliului în ceea ce privește perioada de acceptare a certificatelor de vaccinare eliberate în formatul certificatului digital al UE privind COVID care indică finalizarea seriei de vaccinare primară (1), precum și a articolelor 1 și 3 din Regulamentul delegat (UE) 2022/503 al Comisiei din 29 martie 2022 de modificare a Regulamentului (UE) 2021/953 al Parlamentului European și al Consiliului în ceea ce privește scutirea minorilor de la perioada de acceptare a certificatelor de vaccinare eliberate în formatul certificatului digital al UE privind COVID (2); — cu titlu subsidiar, în ipoteza în care Curtea apreciază că litigiul nu este în stare de judecată și nu poate statua pe fond, trimiterea cauzei spre rejudecare Tribunalului pentru ca acesta să se pronunțe asupra concluziilor prezentate în acțiunile în anulare formulate în primă instanță; — obligarea Comisiei Europene la plata cheltuielilor de judecată aferente procedurilor în primă instanță și procedurilor de recurs.
Motivele și principalele argumente În susținerea recursului, recurenții invocă aplicarea incorectă în Ordonanța Tribunalului din 7 octombrie 2022, cauza T-101/22, a criteriilor referitoare la calitatea procesuală activă prevăzute de articolul 263 al patrulea paragraf din Tratatul privind funcționarea Uniunii Europene, în temeiul următoarelor argumente: 1) Regulamentele delegate în litigiu afectează direct sfera juridică a recurenților, întrucât nu sunt statele membre cele care au decis că certificatele de vaccinare expiră la 270 de zile după finalizarea seriei de vaccinare primară.
Această decizie rezultă din regulamentele delegate aprobate de Comisie care, în plus, provoacă această pierdere automată a validității.
2) Regulamentele delegate privează de validitate în mod automat certificatele de vaccinare și fără a fi necesară intervenția vreunui stat membru, cu excepția cazului în care titularii acestora acceptă administrarea unei doze de rapel, ceea ce înseamnă că este vorba despre o măsură de impunere indirectă a vaccinării care afectează sfera juridică a recurenților.
(1) (2)
JO 2021, L 458, p. 459.
JO 2022, L 102, p. 8.
Cerere de decizie preliminară introdusă de Okresní soud Praha-západ (Republica Cehă) la 13 decembrie 2022 – Nárokuj s.r.o./EC Financial Services, a.s.
(Cauza C-755/22, Nárokuj) (2023/C 94/23) Limba de procedură: ceha Instanța de trimitere Okresní soud Praha-západ
Părțile din procedura principală Reclamantă: Nárokuj s.r.o.
Pârâtă: EC Financial Services, a.s.